ভোটের ৩ দিন আগে থেকে সরিয়ে দেওয়া হল সিভিক ভলান্টিয়ারদের

কলকাতা: বিধানসভা নির্বাচনকে (West Bengal Assembly Elections 2026) অবাধ ও সুষ্ঠুভাবে সম্পন্ন করতে মরিয়া নির্বাচন কমিশন (Election Commission)। ভোটের আর মাত্র তিন দিন বাকি থাকতে রাজ্যের মুখ্য নির্বাচনী আধিকারিকের তরফ থেকে একগুচ্ছ কড়া নির্দেশিকা জারি করা হল। রাজ্যের সিভিক ভলান্টিয়র (Civic Volunteer), ভিলেজ পুলিশ এবং গ্রিন পুলিশদের নিয়ে বিশেষ সতর্কতা অবলম্বন করছে কমিশন।জানানো হয়েছে, রিজার্ভ লাইনে থাকাকালীন কোনও নির্বাচন সংক্রান্ত কাজে যুক্ত করা যাবে না তাঁদের। শুধুমাত্র নন-ইলেকশন ডিউটি করার অনুমতি থাকবে।

নির্বাচন কমিশনের পক্ষ থেকে জানানো হয়েছে, ভোটের দিন ইউনিফর্ম ছাড়া ভোট দিতে পারবেন সংশ্লিষ্ট কর্মীরা। রিজার্ভ লাইনে পাঠানোই নয়, স্পষ্ট নির্দেশ দেওয়া হয়েছে যে, ভোটের দিনগুলোতে যদি বিশেষ প্রয়োজনে তাঁদের মোতায়েন করতেই হয়, তবে কোনওভাবেই পুলিশের পোশাক বা ইউনিফর্ম পরা যাবে না। তাঁদের সাধারণ পোশাকে থাকতে হবে। নির্বাচনী প্রক্রিয়ায় যাতে তাঁদের কোনওভাবেই ব্যবহার করা না হয়, তা নিশ্চিত করতে জেলা প্রশাসনকে কড়া নির্দেশ দেওয়া হয়েছে। অবাধ ও সুষ্ঠু নির্বাচন নিশ্চিত করতেই এই কড়া নির্দেশ।